Био је део репрезентације СССР-а, са којом је наступио на Светском првенству 1966. и завршили су на четвртом месту. Био је у саставу совјетске репрезентације на Светском првенству 1970. На Летњим олимпијским играма 1972. у Минхену са олимпијском селекцијом је освојио бронзану медаљу, а на Европском првенству 1972. у Белгији заузели су друго место после пораза од Западне Немачке у финалу. Заједно са саиграчима из фудбалске репрезентације Совјетског Савеза — Ревазом Џоџуашвилијем и Јевгенијем Рудаковом — био је изабран у тим турнира 1972. године, где су такође били сјајни играчи попут Франца Бекенбауера, Герда Милера, Паул Брајтнера, Улија Хенеса и Гинтера Нецера. Такође је био један од двојице Грузијаца, заједно са Александром Чивадзеом, који су били капитени фудбалске репрезентације Совјетског Савеза. Одиграо је укупно 69 утакмица за репрезентацију Совјетског Савеза и постигао 6 голова.